ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Δεκεμβρίου 1985 για τον καθορισμό του καταλόγου των προσομοιωτών που πρέπει να χρησιμοποιούνται για τον έλεγχο της μετανάστευσης των συστατικών των υλικών και αντικειμένων από πλαστική ύλη που προορίζονται να έρθουν σε επαφή με τρόφιμα (85/572/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 82/711/ΕΟΚ του Συμβουλίου της 18ης Οκτωβρίου 1982 για τον καθορισμό των βασικών κανόνων που είναι αναγκαίοι για τον έλεγχο της μετανάστευσης των συστατικών των υλικών και αντικειμένων από πλαστική ύλη που προορίζονται να έρθουν σε επαφή με τρόφιμα(1), και ιδίως το άρθρο 2 παράγραφος 3,

(1) ΕΕ αριθ. L 297 της 23.10.1982, σ. 26.

την πρόταση της Επιτροπής(2),

(2) ΕΕ αριθ. C 102 της 14.4.1984, σ. 4.

τη γνώμη του Ευρωπαϊκού Κοινοβουλίου (3),

(3) ΕΕ αριθ. C 175 της 15.7.1985, σ. 299.

τη γνώμη της Οικονομικής και Κοινωνικής Επιτροπής (4),

(4) ΕΕ αριθ. C 25 της 28.1.1985, σ. 6.

Εκτιμώντας:

ότι, δυνάμει του άρθρου 2 παράγραφος 3 και του παραρτήματος, κεφάλαιο 1 σημείο 2 πρώτη περίπτωση, της οδηγίας 82/711/ΕΟΚ, πρέπει να υποδεικνύονται οι κατάλληλοι προσομοιωτές για την πραγματοποίηση των δοκιμών μετανάστευσης στην περίπτωση των υλικών και αντικειμένων από πλαστική ύλη που προορίζονται να έρθουν σε επαφή με ένα μόνο τρόφιμο ή με συγκεκριμένη ομάδα τροφίμων·

ότι δεν πρέπει να αποκλειστεί η δυνατότητα προσφυγής, σε περίπτωση ανάγκης, σε άλλα μέσα ελέγχου της μετανάστευσης, εκτός από τα προβλεπόμενα στην παρούσα οδηγία·

ότι, κατά την επιλογή των καταλλήλων προσομοιωτών, πρέπει να ληφθεί υπόψη, ιδίως ,η χημική σύνθεση του τροφίμου καθώς και η φυσική του κατάσταση·

ότι, για ορισμένα τρόφιμα που περιέχουν λιπαρές ουσίες, το λαμβανόμενο αποτέλεσμα στις δοκιμές μετανάστευσης με τον εξομοιωτή είναι μεγαλύτερο από το λαμβανόμενο στις δοκιμές μετανάστευσης με το ίδιο το τρόφιμο και ότι είναι, συνεπώς, σκόπιμη η διόρθωση του αποτελέσματος με την εφαρμογή ενός κατάλληλου για την περίπτωση «συντελεστή αναγωγής»· ότι σε ορισμένες ειδικές περιπτώσεις, και ιδίως στην περίπτωση υλικών και αντικειμένων που έρχονται σε επαφή με τρόφιμα που παρουσιάζουν λιπαρές ουσίες επιφανειακά, ή ύπαρξη κατάλληλων μεθόδων ανάλυσης είναι ουσιώδης για την εφαρμογή της παρούσας οδηγίας·

ότι η προσαρμογή της παρούσας οδηγίας στην τεχνική πρόοδο αποτελεί μέτρο εφαρμογής, η θέσπιση του οποίου είναι καταρχήν σκόπιμο να ανατεθεί στην Επιτροπή, προκειμένου να απλοποιηθεί και να επισπευσθεί η διαδικασία·

ότι, σε όλες τις περιπτώσεις στις οποίες το Συμβούλιο μεταβιβάζει στην Επιτροπή αρμοδιότητες για την εφαρμογή κανόνων σχετικών με τον τομέα των υλικών και αντικειμένων από πλαστική ύλη που προορίζονται να έρθουν σε επαφή με τρόφιμα, πρέπει να προβλέπεται διαδικασία που να καθιερώνει στενή συνεργασία μεταξύ των κρατών μελών και την Επιτροπής στα πλαίσια της Μόνιμης Επιτροπής Τροφίμων, η οποία έχει συσταθεί με την απόφαση 69/414/ΕΟΚ(5),

(5) ΕΕ αριθ. L 291 της 19.11.1969, σ. 9.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Σύμφωνα με το άρθρο 2 παράγραφος 3 της οδηγίας 82/711/ΕΟΚ, οι προσομοιωτές που μπορούν να χρησιμοποιούνται για τον έλεγχο της μετανάστευσης των συστατικών των υλικών και αντικειμένων από πλαστική ύλη που προορίζονται να έρθουν σε επαφή με ένα μόνο τρόφιμο ή με συγκεκριμένη ομάδα τροφίμων, και της συγκέντρωσης αυτών των προσομοιωτών, υποδεικνύονται στο παράρτημα.

Άρθρο 2

Με την επιφύλαξη του άρθρου 1, οι κατάλογοι των ουσιών ή υλικών, των οποίων επιτρέπεται η χρήση κατ’αποκλεισμό όλων των άλλων, μπορούν, εν ανάγκη, να καθορίζουν διαδικασίες για τον έλεγχο της μετανάστευσης ορισμένων συστατικών των υλικών και αντικειμένων από πλαστική ύλη, που διαφέρουν από αυτές που περιέχονται στο παράρτημα.

Άρθρο 3

Οι προσαρμογές που πρέπει να επέλθουν στο παράρτημα, σε συνάρτηση με την εξέλιξη των επιστημονικών και τεχνικών γνώσεων, θεσπίζονται σύμφωνα με τη διαδικασία που προβλέπεται στο άρθρο 10 της οδηγίας 76/893/ΕΟΚ(6).

(6) ΕΕ αριθ. L 340 της 9.12.1976, σ. 19.

Άρθρο 4

Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία το αργότερο όταν λαμβάνουν μέτρα για την εφαρμογή της οδηγίας 82/711/ΕΟΚ.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 19 Δεκεμβρίου 1985.

Για το Συμβούλιο

Ο Πρόεδρος

M. FISCHBACH

ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΠΡΟΣΟΜΟΙΩΤΩΝ

1. Στον κατωτέρω πίνακα, που περιλαμβάνει έναν μη πλήρη κατάλογο τροφίμων, οι προσομοιωτές που μπορούν να χρησιμοποιούνται στις δοκιμές μετανάστευσης όσον αφορά το τρόφιμο ή την ομάδα τροφίμων, υποδεικνύεται με τις ακόλουθες συντμήσεις:

Προσομοιωτής Α:

αποσταγμένο νερό ή νερό ισοδύναμης ποιότητας·

Προσομοιωτής Β:

οξικό οξύ 3% (βάρος κατά όγκο,) σε υδατικό διάλυμα·

Προσομοιωτής Γ:

αιθανόλη 15% (όγκος κατά όγκο,) σε υδατικό διάλυμα·

Προσομοιωτής Δ:

εξευγενισμένο ελαιόλαδο (1)· όταν, για τεχνικούς λόγους που έχουν σχέση με τη μέθοδο ανάλυσης, είναι αναγκαίο να χρησιμοποιηθούν άλλοι προσομοιωτές, το ελαιόλαδο πρέπει να αντικατασταθεί από μείγμα συνθετικών τριγλυκεριδίων (2) ή από ηλιανθέλαιο (3).

(1) Χαρακτηριστικά του εξευγενισμένου ελαιολάδου

Δείκτης ιωδίου (Wijs) // = 80 έως 88

Δείκτης διάθλασης στους 25°C // = 1.4665 έως 1,4679

Οξύτητα (εκφρασμένη ως ελαϊκό οξύ %) // = 0,5% maximum

Δείκτης υπεροξειδίων (εκφρασμένος ως χιλιοστοϊσοδύναμα οξυγόνου ανά kg ελαίου) // = 10 maximum

(2) Σύσταση του μείγματος συνθετικών τριγλυκεριδίων

Αναλογίες λιπαρών οξέων

Αριθμός ατόμων άνθρακα στις οξύρριζες // 6 8 10 12 14 16 18 λοιπά

Αεριοχρωματογραφική ζώνη % // 1 6 έως 9 8 έως 11 45 έως 52 12 έως 15 8 έως 10 8 έως 12 1

Καθαρότητα

Περιεκτικότητα σε μονογλυκερίδια (καθοριζόμενη ενζυματικώς) // 0,2 %

Περιεκτικότητα σε διγλυκερίδια (καθοριζόμενη ενζυματικώς) // 2,0 %

Μη σαπωνοποιήσιμα υλικά // 0,2 %

Δείκτης ιωδίου (Wijs) // 0,1 %

Οξύτητα // 0,1 %

Υγρασία (K. Fischer) // 0,1 %

Σημείο τήξεως // 28 ± 2°C

Αντιπροσωπευτικό φάσμα απορρόφησης (πάχος στοιβάδας:d = 1 cm, αναφορά: νερό = 35°C)

Μήκος κύματος (nm) // 290 310 330 350 370 390 430 470 510

Διαπερατότητα (%) // 2 15 37 64 80 88 95 97 98

Φωτοδιαπερατότητα τουλάχιστον 10% στα 310 nm (κυψελίδα ενός cm, αναφορά:νερό σε 35°C)

(3) Χαρακτηριστικά του ηλιανθέλαιου

Δείκτης ιωδίου (Wijs) // = 120 έως 145

Δείκτης διάθλασης στους 20°C // = 1,474 έως 1,476

Δείκτης σαπωνοποίησης // = 188 έως 193

Σχετική πυκνότητα στους 20°C // = 0,918 έως 0,925

Μη σαπωνοποιήσιμα συστατικά // = 0,5% έως 1,5%

2. Για κάθε τρόφιμο ή ομάδα τροφίμων χρησιμοποιείται(ούνται) μόνο ο (οι) προσομοιωτής(τές) που υποδεικνύεται(ονται) με την ένδειξη «Χ», χρησιμοποιώντας για κάθε προσομοιωτή νέο δείγμα των εν λόγω υλικών και αντικειμένων. Όπου δεν υπάρχει η ένδειξη «Χ», δεν απαιτείται δοκιμή μετανάστευσης για την αντίστοιχη κατηγορία ή υποκατηγορία.

3. Όταν δίπλα από την ένδειξη +W; υπάρχει κάθετος και ακολουθεί αριθμός, τότε το αποτέλεσμα από τις δοκιμές μετανάστευσης πρέπει να διαιρείται με τον αριθμό αυτό. Ο αριθμός αυτός, αποκαλούμενος «συντελεστής αναγωγής», χρησιμοποιείται για να ληφθεί υπόψη ο μεγαλύτερος βαθμός εκχυλιστικής ικανότητας που παρουσιάζει ο προσομοιωτής των λιπαρών τροφίμων σε σχέση με ορισμένα τρόφιμα.

4. Όταν την ένδειξη «Χ» συνοδεύει το γράμμα «α» μέσα σε παρένθεση, χρησιμοποιείται ο ένας μόνο από τους δύο προσομοιωτές που υποδεικνύονται:

- αν το τρόφιμο έχει pH ανώτερο του 4,5, χρησιμοποιείται ο προσομοιωτής Α,

- αν το τρόφιμο έχει pH κατώτερο ή ίσο του 4,5, χρησιμοποιείται ο προσομοιωτής Β.

5. Όταν ένα τρόφιμο αναφέρεται στον κατάλογο και σε ειδική και σε γενική κατηγορία, πρέπει να χρησιμοποιείται αποκλειστικά ο (οι) προσομοιωτής(τές) που προβλέπεται(ονται) στην ειδική κατηγορία.

ΠΙΝΑΚΑΣ

>ΘΕΣΗ ΠΙΝΑΚΑ>